SUPER วิ่งแรง 5% รับข่าว “จอมทรัพย์” เก็บหุ้นพุ่ง 18.40% จ่อขึ้นแท่นผถห.ใหญ่อันดับ 2
SUPER วิ่งแรง 5% รับข่าว "จอมทรัพย์" เก็บหุ้นพุ่ง 18.40% จ่อขึ้นแท่นผถห.ใหญ่อันดับ 2 โดยล่าสุด ณ เวลา 10.58 น. อยู่ที่ระดับ 1.42 บาท เพิ่มขึ้น 0.07 บาท หรือ 5.19% สูงสุดที่ระดับ 1.43 บาท ต่ำสุดที่ระดับ 1.36 บาท มูลค่าการซื้อขาย 655.87 ล้านบาท
28 พ.ค. 2561

ผู้สื่อข่าวรายงานว่า ราคาหุ้น บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ณ เวลา 10.58 น. อยู่ที่ระดับ 1.42 บาท เพิ่มขึ้น 0.07 บาท หรือ 5.19% สูงสุดที่ระดับ 1.43 บาท ต่ำสุดที่ระดับ 1.36 บาท มูลค่าการซื้อขาย 655.87 ล้านบาท โดยราคาหุ้น SUPER ปรับตัวขึ้นแรงในรอบเกือบ 1 ปี นับตั้งแต่ราคาหุ้นปิดที่ระดับ 1.45 บาท เมื่อวันที่ 20 มิ.ย. 60

ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ฯ แนะนำ “ถือ” หุ้น SUPER เนื่องจากปัจจุบัน SUPER ยังไม่มีกำลังการผลิตใหม่ ที่มีนัยสำคัญเข้ามาในระยะสั้นนี้ จึงมองว่าราคาหุ้นที่ปรับตัวขึ้นเกิดจากผลกำไรไตรมาส 1 ที่ฟื้นกลับมา และการซื้อหุ้นต่อเนื่องของผู้บริหารในเชิงพื้นฐาน มองมูลค่าโรงไฟฟ้าในมือ 1.10 บาท ด้านเทคนิคแกว่งขึ้น แนวต้าน 1.4 บาท แนวรับ 1.3 บาท
อนึ่งก่อนหนน้านี้ นายจอมทรัพย์ โลจายะ ประธานคณะกรรมการ SUPER ได้เข้าซื้อหุ้น SUPER อย่างต่อเนื่อง เนื่องจากมั่นใจศักยภาพการเติบโตของบริษัท ซึ่งมีแนวโน้มให้ผลตอบแทนที่ดี พร้อมมีเป้าหมายที่จะถือหุ้น SUPER เพิ่มขึ้นเป็น 20%
โดยล่าสุดมีการรายงานข่าว นายจอมทรัพย์ โลจายะ ได้เข้าซื้อหุ้น SUPER เพิ่มเมื่อวันที่ 22 พ.ค.61 จำนวน 1,110 ล้านหุ้น คิดเป็นสัดส่วน 4.06% ส่งผลให้มีหุ้นเพิ่มเป็น 5,031 ล้านหุ้น คิดเป็นสัดส่วน 18.40% จากเดิมที่ถือหุ้น 3,921 ล้านหุ้น คิดเป็นสัดส่วน 14.34%
โครงสร้างผู้ถือหุ้น 5 อันดับแรก ดังนี้
ที่มา : set.or.th